በሰሜን ተራሮች ብሄራዊ ፓርክ ዳግም የተቀሰቀሰውን እሳት በሄሊኮፕተር ታግዞ ለማጥፋት ጥረት እየተደረገ ነው
በሰሜን ተራሮች ብሄራዊ ፓርክ ዳግም የተቀሰቀሰውን እሳት ለማጥፋት ከኬንያ ሄሊኮፕተር ለመዋስ ጥረት እየተደረገ መሆኑን የባህልና ቱሪዝም ሚኒስቴር አስታወቀ፡፡ሚኒስትር ዶክተር ሂሩት ካሳው በዘላቂነት ችግሩን ለመፍታትም ሀገሪቱ የራሷን የእሳት ማጥፊያ ሄሊኮፕተር እንዲኖራት ከሚመለከታቸው አካላት ጋር እየተሰራ እንደሚገኝ ተናግረዋል፡፡ቃጠሎውን ለማጥፋት ህብረተሰቡ ከፍተኛ ርብርብ እያደረገ መሆኑን የፓርኩ የቁጥጥር ሓላፊ አቶ ሲሳይ መኳንት ገልጸዋል፡፡ከዚህ ጋር ተያይዞ የፌዴራል መንግስት የተጠየቀውን የተሽከርካሪ፣ የነዳጅና የጎማ ድጋፍ ማድረጉም ተገልጿል፡፡የእሳት ቃጠሎው በደጋማው እና በሜዳማው የፓርኩ አካባቢ የቀነሰ ቢመስልም በቆላማው አካባቢ መቀጠሉ ተጠቁሟል፡፡አካባቢው ተራራማና ገደላማ መልክአ ምድር ያለው በመሆኑ እሳቱን በፍጥነት ለመቆጣጠር እንደከበደም ነው አቶ ሲሳይ የገለፁት፡፡(ምንጭ፡- ኢቢሲ)